laion/Wikipedia-Exotic huggingface dataset:
মাছ ভাজা

মাছ ভাজা বা ভাজা মাছ একটি প্রচলিত খাবার যা বাংলাদেশ এবং পশ্চিমবঙ্গ, ত্রিপুরা, ওড়িশা, আসাম রাজ্যে ব্যাপকভাবে জনপ্রিয় খাবার। বাঙালী জীবনে মাছ একটি অবিচ্ছেদ্য অংশ হয়ে উঠেছে। অঞ্চলভেদে মাছ ভাজা প্রণালীতে তারতম্য পরিলক্ষিত হয়। প্রায় সব ধরনের মাছ ভাজা হয়। কোথাও মাছকে কড়া ভাজা হয়, কোথাও হালকা। প্রধানত মাছ ডুবো তেলে ভেজে পেঁয়াজ মরিচ দিয়ে শুকনো রান্না করা হয়। মাছ ভাজা ভাতের সঙ্গে খাওয়া হয়। বাংলাদেশীদের মধ্যে ইলিশ মাছ ভাজা খাওয়ার প্রতি তীব্র আকাঙ্ক্ষা লক্ষ্য করা যায়। মুচমুচে ইলিশ মাছ ভাজা, খুব সাধারণ এই রান্নাটি বাংলাদেশের ঘরে ঘরে খুবই প্রিয়। ‘ইলিশ ভাজা’ গরম গরম খেতে মজা। মাছ ভাজার তো বিভিন্ন নিয়ম কানুন আছে। কেউ অল্প সেঁকে মাছ ভাজেন, কেউ কয়লায় পোড়ান, কেউ গরম পানিতে সেদ্ধ করে ভাজেন। তবে যারা কাঁটা বেছে খাওয়ার ভয় পান তারা কিন্তু মাছ মুচমুচে করে ভাজেন। সব মাছ ভাজার প্রণালী সাধারণত কাছাকাছি হয়। এখানে ইলিশ মাছ ভাজার প্রণালী উল্লেখ করা হলো। উপকরণঃ ইলিশ মাছ – ৭ টুকরা হলুদ গুঁড়া – আধা চা চামচ মরিচ গুঁড়া – আধা চা চামচ ধনে গুঁড়া – আধা চা চামচ জিরা গুঁড়া – আধা চা চামচ লবণ – প্রায় আধা চা চামচ তেল – ৩ টেবিল চা চামচ মাছের টুকরা আরো বেশি কিংবা কমও নিতে পারেন, সে অনুযায়ী অন্য উপকরণগুলো বাড়াতে কমাতে হবে। লবণের পরিমানের দিকে বিশেষ খেয়াল রাখবেন, বেশি যেন না হয়। প্রস্তুত প্রণালীঃ ১. উপরের সবগুলো মশলা মাছের টুকরাগুলোতে ভাল করে মেখে ১০ মিনিট রেখে দিন। ২. এরপর কড়াইতে তেল গরম করে তাতে মুচমুচে করে মাছের টুকরাগুলো ভেজে তুলুন। তেল গরম হওয়ার পর ভাজার সময় চুলার আঁচ কমিয়ে দিন। অল্প আঁচে মাছের টুকরাগুলো ভাল করে ভেজে নিন, দেখতে গাড় বাদামী রঙ হলে নামিয়ে নিন। খেয়াল রাখবেন যাতে পুড়ে কালো না হয়ে যায়। চুলার আঁচ কমিয়ে রাখলে আর পুড়বে না। বাঙালি জীবনের সাথে ওতপ্রোতভাবে জড়িয়ে আছে মাছ ভাজা। তাই প্রবাদ প্রবচনেও স্থান করে নিয়েছে মাছ ভাজা। কেউ যদি কোন কিছু জানা সত্ত্বেও না জানার ভান করে তাকে বলা হয়ে থাকে "ভাজা মাছ উলটে খেতে জানেনা"। হিমানিশ গোস্বামী তার অভিধানই পানাই এ লিখেছেন, ভাজা মাছ: সাধারণ অর্থে ভর্জিত মৎস্য, কিন্তু বিশেষ অর্থে, যিনি ভাজা মাছ উলটে খেতে পারেন না তাঁকে দোষহীন বা নির্দোষ বলে মনে করা হয়। বিভূতিভূষণ বন্দ্যোপাধ্যায় তার আদর্শ হিন্দু হোটেল উপন্যাসে মাছ ভাজার উল্লেখ করেছেন। পদ্ম ঝি দরজার কাছে মুখ বাড়াইয়া বলিল—ও ঠাকুর , দাও না মাছ ভেজে, বাবুরা বলচেন শুনতে পাও না? বাবুরা খাবেন কি দিয়ে? অর্থাৎ সেই পচা মাছ ভাজা আবার দাও। আজকার মাছ এখনও কোটা হয় নাই,... ভারতের ভবানীপুরের (পদ্মপুকুর) বিখ্যাত কবি হেমেন্দ্র বন্দ্যোপাধ্যায় তার কন্যা ও জামাইকে নিমন্ত্রণ করতে নিজেই রচনা করেছিলেন যে পংক্তিগুলি তাতে অনেক দেশীয় খাবারের শীর্ষে স্থান পেয়েছিল মজাদার তপসে মাছ। তিনি লিখেছেন: তপ্ত তপসে মাছ গরম গরম লুচি আজা মাংস, বাঁধা কপি, আলু কুচি কুচি। তপসে মাছের অনন্য স্বাদে মুগ্ধ হয়ে প্রখ্যাত কবি ঈশ্বরচন্দ্র গুপ্ত তার ”তপসে মাছ” নামক কবিতায় তপসে মাছ ভাজার কথা উল্লেখ করেছেন। সৌরভে আমোদ করে ত্রিভুবনময়॥ প্রাণে নাহি দেরি সয় কাঁটা আঁশ বাছা। ইচ্ছা করে একেবারে গালে দিই কাঁচা॥ অপরূপ হেরে রূপ পুত্রশোক হরে। মুখে দেওয়া দূরে থাক গন্ধে পেট ভরে॥ কুড়ি দরে কিনে লই দেখে তাজা তাজা। টপাটপ খেয়ে ফেলি ছাঁকাতেলে ভাজা http://m.banglatribune.com/lifestyle/news/89953/কুড়মুড়ে-মাছ-ভাজা[স্থায়ীভাবে অকার্যকর সংযোগ]
শনি (দ্ব্যর্থতা নিরসন)

শনি শব্দটি দ্বারা নিম্নের যেকোনো বিষয় নির্দেশ করা হতে পারে: শনি (গ্রহ) - সৌরজগতের ষষ্ঠ গ্রহ শনিবার - সপ্তাহের একটি দিন শনি (দেব) - হিন্দু পুরাণে বর্ণিত দেবতা কর্মফল দাতা শনি - ভারতীয় টেলিভিশন ধারাবাহিক এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সিলভেস্টার যোসেফ

সিলভেস্টার ক্লিওফস্টার যোসেফ (ইংরেজি: Sylvester Joseph; জন্ম: ৫ সেপ্টেম্বর, ১৯৭৮) অ্যান্টিগুয়ার নিউ উইনথর্পস এলাকায় জন্মগ্রহণকারী ওয়েস্ট ইন্ডিয়ান সাবেক আন্তর্জাতিক ক্রিকেটার ও অধিনায়ক। ২০০০ থেকে ২০০৫ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডসের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারিসারির ব্যাটসম্যানের ভূমিকায় অবতীর্ণ হতেন। এছাড়াও, ডানহাতে অফ-ব্রেক বোলিং করতেন ‘বাউন্স’ ডাকনামে পরিচিত সিলভেস্টার যোসেফ। ওয়েস্ট ইন্ডিজ এ দলের নিয়মিত অধিনায়কত্ব করেছেন। ২০০৬ সালে ইংল্যান্ড এ দলের বিপক্ষে দুইটি সেঞ্চুরি করেছিলেন। ২০০১-০২ মৌসুমে বুস্টা কাপে লিওয়ার্ড আইল্যান্ডসের সদস্যরূপে ওয়েস্ট ইন্ডিজ বি দলের বিপক্ষে খেলে প্রথম-শ্রেণীর ক্রিকেটে যোসেফ তার প্রথম সেঞ্চুরি করেন। এরপর এ সেঞ্চুরিটিকে পরবর্তীতে দ্বি-শতকে রূপান্তর করে ২১১ রানে অপরাজিত থাকেন। ২০০০-০১ মৌসুমে অস্ট্রেলিয়া সফরে যাবার জন্য ওয়েস্ট ইন্ডিজ দলের সদস্যরূপে মনোনীত হন। ঐ সফরে অনুষ্ঠিত সিরিজের কোন টেস্টে অংশগ্রহণের সুযোগ না পেলেও একদিনের আন্তর্জাতিকে অংশ নেবার সৌভাগ্য অর্জন করেন। তবে, ওডিআই সিরিজে তেমন ভূমিকা রাখতে পারেননি। জুলাই, ২০০৪ সালে ইংল্যান্ড সফরে যান। শ্রীলঙ্কা এ দলের বিপক্ষে সেঞ্চুরি করেন। দ্বিতীয় ইনিংসে ৬৮ রান তুলে নিজেকে টেস্টের উপযোগী করে তুলেন। প্রথম দুই টেস্টে তাকে খেলানো হয়নি। তবে, ওল্ড ট্রাফোর্ডে সিরিজের তৃতীয় টেস্টে অভিষেক ঘটে সিলভেস্টার যোসেফের। ডেভন স্মিথের পরিবর্তে তাকে মাঠে নামানো হয়। ব্যাটিং উদ্বোধনে নেমে প্রথম ইনিংসে ৪৫ ও দ্বিতীয় ইনিংসে ১৫ রান তুলেন। পরের টেস্টেও তেমন সুবিধা করতে পারেননি। ফলশ্রুতিতে পরের বছর শ্রীলঙ্কা সফর পর্যন্ত তাকে অপেক্ষা করতে হয়। সমগ্র খেলোয়াড়ী জীবনে পাঁচ টেস্ট ও ১৩টি একদিনের আন্তর্জাতিকে অংশগ্রহণ করেছেন সিলভেস্টার যোসেফ। ১২ আগস্ট, ২০০৪ তারিখে ইংল্যান্ডের বিপক্ষে টেস্ট অভিষেক ঘটে সিলভেস্টার যোসেফের। তেরোটি একদিনের আন্তর্জাতিকে অংশগ্রহণ করলেও একটি ওডিআইয়ে দলকে নেতৃত্ব দেয়ার সুযোগ হয় তার। শ্রীলঙ্কায় অনুষ্ঠিত ২০০৫ সালের ত্রি-দেশীয় ওডিআই ইন্ডিয়ান অয়েল কাপ প্রতিযোগিতায় শিবনারায়ণ চন্দরপলের নেতৃত্বাধীন ওয়েস্ট ইন্ডিজ দলের অন্যতম সদস্য ছিলেন। ৬ আগস্ট প্রতিযোগিতার পঞ্চম খেলায় ৯২ বলে ৫৮ রান তুলে শ্রীলঙ্কার বিপক্ষে ৩৩ রানে দলের জয়ে প্রভূতঃ ভূমিকা রাখেন। এরফলে স্বাগতিক শ্রীলঙ্কা নিজদেশে অনুষ্ঠিত শেষ দশ ওডিআইয়ের মধ্যে প্রথম পরাজয়ের স্বাদ আস্বাদন করে। প্রতিযোগিতার ষষ্ঠ খেলায় চন্দরপলের অসুস্থতাজনিত কারণে দলকে পরিচালনায় অগ্রসর হন। তবে ভারতের বিপক্ষে ঐ খেলায় তার দল ৭ রানে পরাজিত হয়েছিল। ২০০১ সালে অস্ট্রেলিয়া গমন করেন। এ পর্যায়ে মেলবোর্নের নৈশক্লাবে ঝগড়া করেন ও মারাত্মকভাবে আহত হন। সফরের শেষদিকে দলীয় সঙ্গী মারলন ব্ল্যাক ও ওয়াভেল হাইন্ডসকে সাথে নিয়ে নৈশক্লাবে গিয়েছিলেন। হোটেলে ফেরার পথে চারজন মাতাল রাস্তায় বোতল ভেঙ্গে দুই ভাগে বিভক্ত হয়ে তাদের মুখোমুখি হয়। তিনি ও যোসেফ মুক্তি পেলেও মারলন ব্ল্যাককে মারাত্মকভাবে পিটানো হয়। "Indian Oil Cup - Tri-series teams"। sify.com। ২৮ জুলাই ২০০৫। ২১ সেপ্টেম্বর ২০০৫ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৬।  "Match 5, Sri Lanka v West Indies, Indian Oil Cup, 2005"। ESPNcricinfo। সংগ্রহের তারিখ ১৪ নভেম্বর ২০১৬।  "Court hears Black lost international place after attack"। ২ অক্টোবর ২০০১। সংগ্রহের তারিখ ২০১৪-০৯-১৮।  ইএসপিএনক্রিকইনফোতে সিলভেস্টার যোসেফ (ইংরেজি) ক্রিকেটআর্কাইভে সিলভেস্টার যোসেফ (সদস্যতা প্রয়োজনীয়) (ইংরেজি)
শচীন শ্রফ

শচীন শ্রফ হলেন একজন ব্যবসায়ী, অভিনেতা, নৃত্যশিল্পী এবং টিভি ব্যক্তিত্ব। তিনি জি টিভিতে সম্প্রচারিত হার ঘর কুছ কেহতা হ্যায়ে জ্ঞানের চরিত্রে এবং নাগিনে অর্জুনের চরিত্রে অভিনয় করেছেন। এছাড়াও তিনি সিন্দুর তেরে নাম কা, সাত ফেরে, নাম গুম জায়েগা, শাগুন এবং বিশ্বাসের মতো ধারাবাহিকের অভিনয় করেছেন। ২০০৯ সালের ১৫ই ফেব্রুয়ারি তারিখে, শচীন শ্রফ টেলিভিশন জগতের জনপ্রিয় অভিনেত্রী জুহি পারমারের সাথে বিবাহ বন্ধনে আবদ্ধ হন। ২০১৩ সালের ২৭শে জানুয়ারি তাদের প্রথম সন্তান, সামাইরা শ্রফের জন্ম হয়। "'Kumkum' fame Juhi Parmar wishes ex-husband Sachin Shroff on his birthday"। Times Of India Dot Com (ইংরেজি ভাষায়)। ২০১৯-১২-১৭। সংগ্রহের তারিখ ২০২০-০১-২৪।  "Juhi Parmar and Sachin Shroff set to tie the knot"। Khaleej Times। ২০ নভেম্বর ২০০৮। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৬ জুলাই ২০২১।  "We wanted to be together: Sachin Shroff and Juhi Parmar"। Deccan Chronicle। ৬ ডিসেম্বর ২০১৫।  "Juhi Parmar is now a mom"। India Today। ২৮ জানুয়ারি ২০১৩।  "It's a baby girl for Juhi Parmar"। Hindustan Times। ২৮ জানুয়ারি ২০১৩।  ইন্টারনেট মুভি ডেটাবেজে শচীন শ্রফ (ইংরেজি) ইন্সটাগ্রামে শচীন শ্রফ
বাংলাদেশে বসবাসরত চীনা

বাংলাদেশে কয়েক শতাধিক চীনা নাগরিক এবং জাতীয়তাবাদী লোক বসবাস করে। বেশীরভাগ চীনা প্রবাসীরা ঢাকা এবং চট্টগ্রাম বাস করে, যাদের অধিকাংশ কূটনৈতিক বা বিদেশী কোম্পানিতে নিযুক্ত। বাংলাদেশে চীনা খাবার অত্যধিক পরিচিতি লাভ করেছে এবং দেশজুড়ে উপলব্ধ, যা বাংলাদেশি-শৈলীর চীনা রন্ধনপ্রণালী হিসেবে প্রচলিত। শি চিনফিংসহ অনেক চীনা উচ্চপদস্থ কর্মকর্তা বাংলাদেশ ঘুরে গেছেন এবং স্থানীয় চীনা সম্প্রদায়ের প্রতিনিধিদের সাথে সাক্ষাৎ করেছেন। ঢাকায় নামীদামী বিউটি পার্লার পরিচালনার জন্য চীনা নারীদের খ্যাতি রয়েছে। চীন থেকে বাংলাদেশের আগত যেসব প্রবাসী নিজদেশে ফিরতে পারেনা, তারা প্রায়ই মধ্য-শরৎ উৎসব এবং চীনা নববর্ষের মতো সামাজিক ও সাংস্কৃতিক অনুষ্ঠান পালন করে থাকে। বাংলাদেশ -গণচীন বন্ধুত্বপূর্ণ সংস্থা (বিসিপিএফএ), নামে একটি বাংলাদেশে একটি স্থানীয় সংগঠন রয়েছে যা ১৯৮৬ সাল থেকে সক্রিয়। চীন–বাংলাদেশ সম্পর্ক McAdam, Marika (২০০৪)। Bangladesh। Lonely Planet। পৃষ্ঠা 38–। আইএসবিএন 978-1-74059-280-2।  Chinese VP meets with Bangladeshi president "Beauties at the city's beauty shops"। The Daily Star।  Chinese New Year celebrated in Bangladesh "Colours of China"। The Daily Star।  Interview: "Friendship Messenger" between peoples of Bangladesh, China ওয়েব্যাক মেশিনে আর্কাইভকৃত ১৫ অক্টোবর ২০১২ তারিখে টেমপ্লেট:Overseas Chinese
বিস্ত্রো

একটি বিস্ত্রো বা বিস্ত্রোত /ˈbiːstroʊ/, যা একটি প্যারিসান শব্দ,অর্থ একটি ছোট রেস্তোরাঁ, যেখানে একধরনের শালীনতার মধ্যে পরিমিত খরচের সরল খাবার পরিবেশন করা হয়। বিস্ত্রোসগুলি বেশিরভাগই খাবারের দ্বারা সংজ্ঞায়িত করা হয়। ফ্রেঞ্চ ঘরনার রান্না এবং ধীর-রান্নার খাবার, যেমন ক্যাসোলেট, শিম স্টিউ খাবারগুলিই এখানকার সাধারণ খাবার। তাড়িখানা, একটি মোটামুটি আনুষ্ঠানিক ফরাসি রেস্তোরাঁ যাতে রয়েছে নিজস্ব ঘরনার বিয়ার প্যারিসান ক্যাফে, ফরাসি সামাজিক ও রন্ধনসম্পর্কীয় কাজের কেন্দ্র সাইডওয়াক ক্যাফে Porcelli, Joey; Fong, Clay (২০০৬), The Gyros Journey: Affordable Ethnic Eateries Along the Front Range, Fulcrum Publishing, পৃষ্ঠা 98, আইএসবিএন 978-1-55591-579-7 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিঅভিধানে বিস্ত্রো শব্দটি খুঁজুন। Merriam-Webster definition Paris Bistros: The Democratization of Excellence
শ্রীলঙ্কান টেস্ট ক্রিকেটারদের তালিকা

এটি শ্রীলঙ্কান টেস্ট ক্রিকেটারদের তালিকাবিশেষ। টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল সর্বোচ্চ দুইটি ইনিংস খেলতে পারে ও খেলাটি পাঁচ দিন পর্যন্ত মাঠে গড়ায়। শ্রীলঙ্কা ১৯৮২ সালে টেস্ট পরিবারভূক্ত হয়। ৮ ফেব্রুয়ারি, ২০২১ তারিখ পর্যন্ত মোট ১৫৪ জন ক্রিকেটার শ্রীলঙ্কা জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তার প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। পরিসংখ্যানটি ৮ ফেব্রুয়ারি, ২০২১ তারিখ অনুযায়ী সঠিক। পাদটীকা: ১ এছাড়াও, মুত্তিয়া মুরালিধরন আইসিসি বিশ্ব একাদশের সদস্যরূপে এক টেস্টে অংশগ্রহণ করেছেন। কেবলমাত্র শ্রীলঙ্কার পক্ষে অংশগ্রহণকৃত খেলার পরিসংখ্যানটিই এখানে অন্তর্ভুক্ত করা হয়েছে। List of Sri Lanka Test Cricketers "Sri Lanka – Test Batting Averages"। ESPNCricinfo। সংগ্রহের তারিখ ১০ অক্টোবর ২০১৭।  "Sri Lanka – Test Bowling Averages"। ESPNCricinfo। সংগ্রহের তারিখ ১০ অক্টোবর ২০১৭।  ক্রিকইনফো[স্থায়ীভাবে অকার্যকর সংযোগ] (ইংরেজি) হাউস্ট্যাট (ইংরেজি)
হাইড্রোজেন বন্ধন

হাইড্রোজেন বন্ধন হল একধরনের তড়িদাকর্ষণ বল যাতে হাইড্রোজেন পরমাণু ও অধিক তড়িৎ ঋণাত্মকতা বিশিষ্ট ছোট আকারের পরমাণু অংশ নেয় (যেমন – N, F, O)। ফলে H পরমাণুর ইলেকট্রন মেঘের ঘনত্ব অধিক হ্রাস পায়। এরুপ পোলার অণুসমূহের মধ্যে ধনাত্মক ও ঋণাত্মক তড়িদাকর্ষণ বল সৃষ্টি হয়, তাকেই হাইড্রোজেন বন্ধন বলে।অর্থাৎ, এক বা ততোধিক পোলার যৌগের অণুতে পোলারত্বের কারণে সৃষ্ট বন্ধন হল হাইড্রোজেন বন্ধন। এটি DNA এ N2 বেসের মধ্যেও থাকে। পানিও এই বন্ধন এ যুক্ত। এই বন্ধনই পানির উচ্চ স্ফুটনাংক এর জন্য দায়ী। ২০১১ সালে IUPAC এই বন্ধন এর সংজ্ঞা দেয়- হাইড্রোজেন বন্ধন হল হাইড্রোজেন এর সাথে অন্য মৌলের বন্ধন যখন সেখানে হাইড্রোজেনের চেয়ে বেশি তড়িৎ ঋনাত্মক মৌল থাকে। The Nature of Chemical Bond বইটিতে প্রথম লিনাস পলিংগ এবং মুর ও ওইনমিল ১৯১২ সালে প্রথম এর সম্পর্কে ধারণা দেন। তারা দেখেন ট্রাইমিথাইলঅ্যামোনিয়াম হাইড্রোক্সাইড এর গঠন টেট্রামিথাইলঅ্যামোনিয়াম হাইড্রোক্সাইড এর চেয়ে দুর্বল। এটাই H-bond এর প্রকৃত উদাহরণ। লাটিমার এবং রডেবাশ এর সম্বন্ধে সম্পূর্ণ ধারণা দেন। দুই প্রকারের হাইড্রোজেন বন্ধন দেখা যায়: আন্তঃআণবিক হাইড্রোজেন বন্ধন অন্তঃআণবিক হাইড্রোজেন বন্ধন আন্তঃআণবিক হাইড্রোজেন বন্ধন (Intermolecular H-bond) হল একই বা ভিন্ন পদার্থের ভিন্ন অণুর মধ্যে গঠিত হাইড্রোজেন বন্ধন। যেমন – জল (H2O), অ্যামোনিয়া (NH3), হাইড্রোজেন ফ্লোরাইড (HF) ইত্যাদি। এগুলি খুব বড় বড় চেইন তৈরীর মাধ্যমে বৃহদাকৃতি অণুসমষ্টি সৃষ্টি করে। অন্তঃআণবিক হাইড্রোজেন বন্ধন (Intramolecular H-bond) হল একই অণুর ভিন্ন দুটি পরমাণুর মধ্যে গঠিত হাইড্রোজেন বন্ধন। যেমন – অর্থো-নাইট্রোফেনল, অর্থো-ক্লোরোফেনল ইত্যাদি। মূলত একটি বেঞ্জিন যৌগের দুটি সন্নিহিত কার্বন সংলগ্ন হাইড্রোজেন অপসারণ করার পর যুক্ত গ্রুপগুলি এই বন্ধন সৃষ্টি করে। হাইড্রোজেন উচ্চ তড়িৎ ঋনাত্মক মৌল অক্সিজেন এর সাথে যুক্ত হয়ে পানি তৈরি করে এবং এদের মধ্যে পোলারিটি তৈরি হয়। এভাবে সৃষ্টি পোলার অণু সমূহ যখন পরস্পরের কাছে আসে তখন একটির ধনাত্মক প্রান্ত অপরটির ঋনাত্মক প্রান্তের সাথে দুর্বল বন্ধন গঠন করে। একে (----) দ্বারা বোঝানো হয়। অন্যান্য মৌলরাও এইভাবে হাইড্রোজেন বন্ধন গঠন করে। বরফের ক্ষেত্রে অক্সিজেন পরমাণুর চারপাশে হাইড্রোজেন চতুস্তলকীয় আকারে সজ্জিত থাকে ও প্রচুর ফাঁকা স্থান পরে থাকে। তাই জলের চেয়ে বরফের ঘনত্ব কম। ডি এন এ তে একটি N2 base অন্য একটি base এর সাথে হাইড্রোজেন বন্ধন গঠন করে।যেমন Adenin-thimin Guanin-cytosin Weinhold, Frank; Klein, Roger A. (২০১৪)। "What is a hydrogen bond? Resonance covalency in the supramolecular domain"। Chemistry Education Research and Practice। 15: 276–285। ডিওআই:10.1039/c4rp00030g।  Beijer, Felix H.; Kooijman, Huub; Spek, Anthony L.; Sijbesma, Rint P.; Meijer, E. W. (১৯৯৮)। "Self-Complementarity Achieved through Quadruple Hydrogen Bonding"। Angew. Chem. Int. Ed.। 37 (1–2): 75–78। ডিওআই:10.1002/(SICI)1521-3773(19980202)37:1/2<75::AID-ANIE75>3.0.CO;2-R। উদ্ধৃতি টেমপ্লেট ইংরেজি প্যারামিটার ব্যবহার করেছে (link) George A. Jeffrey. An Introduction to Hydrogen Bonding (Topics in Physical Chemistry). Oxford University Press, USA (March 13, 1997). আইএসবিএন ০-১৯-৫০৯৫৪৯-৯ The Bubble Wall (Audio slideshow from the National High Magnetic Field Laboratory explaining cohesion, surface tension and hydrogen bonds) isotopic effect on bond dynamics
জুম্ম জনগোষ্ঠী

জুম্ম জনগোষ্ঠী বলতে বাংলাদেশের পার্বত্য চট্টগ্রাম এলাকার উপজাতি জনগণকে সামগ্রিকভাবে বোঝানো হয়ে থাকে। এদের মধ্যে রয়েছে চাকমা, মারমা, ত্রিপুরা, তনচংগা, চক, পাংখো, মুরং, বম, লুসাই, খিয়াং, রাখাইন এবং খুমি জনগোষ্ঠীর লোকজন। জুম ("কৃষক") শব্দটি জুম চাষ শব্দ থেকে আগত। এই শব্দটি মূলত এই অঞ্চলের বাইরের বাসিন্দারা ব্যবহার করে। তাদেরকে পাহাড়ি নামেও ডাকা হয়, যা সাধারণত "পাহাড়ের বাসিন্দা" হিসেবে তাদের নির্দেশ করে। জুম্মরা তিব্বতী বর্মণ ভাষাভাষীর লোক, যা বাঙ্গালী জাতির দ্বারা ব্যবহৃত বাংলার সাথে সম্পর্কহীন। ধর্মের দিক থেকেও তারা স্বতন্ত্র, যার অধিকাংশ বৌদ্ধ ধর্মাবলম্বী, কিছু হিন্দু এবং কিছু খ্রিস্টান সম্প্রদায়ভুক্ত, এমনকি সামান্য সংখ্যক ধর্মান্তরিত মুসলিমও রয়েছে। এছাড়াও, তাদের মধ্যে কতিপয় ঐতিহ্যবাহী ধর্মীয় বিশ্বাসীও রয়েছে। জুম্ম জনগোষ্ঠী সাম্প্রতিককালে বাংলাদেশের কাছে জুমল্যান্ড বা জুম্মল্যান্ড নামক স্বাধীন ভূখণ্ড সৃষ্টির দাবি জানিয়ে আসছে, যাকে বাংলাদেশ সরকার একটি গভীর ষড়যন্ত্র বলে দাবি করে থাকে। Van Schendel, Willem (২০০১)। Willem van Schendel, Erik J. Zurcher, সম্পাদক। Identity Politics in Central Asia and the Muslim World। I.B.Tauris। পৃষ্ঠা 141। আইএসবিএন 978-1860642616।  Roy, Rajkumari Chandra Kalindi (২০০০)। Land Rights of the Indigenous Peoples of the Chittagong Hill Tracts। IWGIA। পৃষ্ঠা 28। আইএসবিএন 978-87-90730-29-1।  Ghanea-Hercock, Nazila; Xanthaki, Alexandra; Thornberry, Patrick (২০০৫)। Minorities, Peoples and Self-determination। Martinus Nijhoff Publishers। পৃষ্ঠা 115। আইএসবিএন 90-04-14301-7। It differentiates them from their plains neighbours and was initially used in a derogatory manner.  International Labour Office (২০০০)। Traditional occupations of indigenous and tribal peoples: Emerging trends। International Labour Organization। পৃষ্ঠা 78। আইএসবিএন 978-92-2-112258-6।  Samaddar, Ranabir (২০০৩-০৭-০৪)। Refugees and the State: Practices of Asylum and Care in India। SAGE Publications। পৃষ্ঠা 251। আইএসবিএন 978-81-321-0377-6।  মুনতাসির, মানিক (১২ জুন ২০১৯)। "ঞ্চলিক সংগঠনের আড়ালে 'জুম্মল্যান্ড' প্রতিষ্ঠার ষড়যন্ত্র শান্তিচুক্তির ২১ বছর"। বাংলাদেশ প্রতিদিন। সংগ্রহের তারিখ ১৪ অক্টোবর ২০২০।  হাসান, মেহেদী (২৯ এপ্রিল ২০১৯)। "জুমল্যান্ডের ষড়যন্ত্র! অনলাইনে স্বাধীনতার প্রচারণা"। কালের কণ্ঠ। সংগ্রহের তারিখ ১৪ অক্টোবর ২০২০।  হামিদ, শামীম (৮ নভেম্বর ২০১৮)। "পার্বত্য চট্টগ্রামে মাথাচাড়া দিয়ে উঠছে 'স্বাধীন জুম্মল্যান্ড' সংগ্রাম"। দৈনিক ইত্তেফাক। খাগড়াছড়ি। ১৫ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০২০।
বাঘরান জেলা

বাঘরান (পশতু: بغران) আফগানিস্তানের হেলমান্দ প্রদেশের উত্তরাঞ্চলে অবস্থিত একটি অন্যতম জেলা। ২০০২ সালের আদমশুমারী অনুযায়ী এখানকার জনসংখ্যা ছিল প্রায় ৮২,০১৮ জন, যার মধ্যে পশতু সম্প্রদায়ের লোকজন ছিল ৯০% এবং হাজারা সম্প্রদায়ের ১০%। জেলাটির কেন্দ্রীয় শহর হচ্ছে বাঘরান গ্রাম; যেখানে প্রায় ৪৫০ টির মত গ্রাম রয়েছে। বাগরান উপত্যকা থেকে আধিপত্য সৃষ্টি করে জেলাটি ঐতিহ্যগত আফগান পশতু উপজাতীয়দের ক্ষমতার ঐতিহ্যগতভাবে লক্ষ্য করা যায়, এছাড়া বাঘরানে রাশিয়ান দখলের সময় উল্লেখযোগ্যভাবে সামরিক সংঘর্ষও স্পষ্টভাবে প্রতীয়মান ছিল। UNHCR District Profile ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে, dated 2002-12-31, accessed 2006-07-28 (PDF). বাঘরান জেলার মানচিত্র ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে (পিডিএফ)
কানের খৈল

কানের খৈল (ইংরেজি: cerumen /səˈruːmɛn/) ডাক্তারি পরিভাষায় সেরুমেন। মানুষ এবং অন্যান্য স্তন্যপায়ী প্রাণির কর্ণকুহরে নিঃসৃত একপ্রকার হলুদাভ নিঃসরণ। কর্ণকুহরের বাইরের দিকের এক তৃতীয়াংশের দেওয়ালের পরিবর্তিত এপোক্রিন ঘর্মগ্রন্থি ও সেবাম গ্রন্থির মিশ্রিত ক্ষরণই সেরুমেন। একে সাধারণতঃ "কানের ময়লা" বলে ডাকা হলেও এর প্রয়োজীয় ভুমিকা আছে। এটি কর্ণকুহরের ত্বকের সুস্বাস্হ্য বজায় রাখে এবং ব্যাকটেরিয়া, ছত্রাক, পোকামাকড় ও পানি হতে কানকে রক্ষা করে। তবে অতিরিক্ত পরিমাণে এর উপস্হিতি কর্ণকুহর আটকে দিয়ে কানের পর্দার উপর চাপ সৃষ্টি করতে পারে এবং শ্রবণশক্তির হানি ঘটাতে পারে। সচরাচর এই খৈল নরম আঠালো পদার্থের মতো। আঠালো অবস্খায় এটি কান থেকে এমনিতেই বেরিয়ে যায়। খাদ্য চিবিয়ে খাওয়ার সময় বা কথা বলার সময় চোয়ালের যে নড়াচড়া হয় তাতেই এই খৈল বহির্কণ থেকে বাইরের দিকে চলে আসে। এই প্রক্রিয়ায় সহায়তা করে বহির্কর্ণের নালীতে অবস্খিত লোম। এই লোম ঝাড়ুর মতো করে বাইরের দিকে ঝেড়ে কানের ময়লাকে বের করে দেয়। স্বাভাবিক অবস্খায় কানের নরম আঠালো পরিষ্কার করার দরকার পরে না কারণ এটি এমনিতেই বের হয়ে যায়। তাছাড়া এটি কোনো সমস্যাও করে না। তবে এই খৈল অনেক সময় শক্ত হয়ে পড়ে এবং তখন সমস্যা দেখা দেয়।বিশেষ করে যাদের ত্বক কম তৈলাক্ত তাদের কানের খইল শক্ত হতে পারে। মাথায় যাদের খুশকি থাকে তাদের কানেও প্রচুর খৈল জমে। তবে খুশকির কারণে জমা খৈলের সাথে স্বাভাবিক প্রক্রিয়ায় জমা খৈলের মধ্যে পার্থক্য রয়েছে। সামান্য কিংবা অতিরিক্ত শক্ত খৈল কানে জমে কানে ব্যথা হয়। কারো কারো কান খৈল ভর্তি থাকে কিন্তু ব্যথা হয় না। এইসব ক্ষেত্রে পানিতে ডুব দিয়ে গোসল করার কারণে যখন কানে পানি ঢুকে যায়, তখন খৈল সেই পানি শুষে নেয়। পানি শুষে খৈল স্ফীত হয়ে বহিকর্ণের পথে চাপের সৃষ্টি করে। এর ফলেও কানে ব্যথার উদ্রেক হয়। Earwax ওয়েব্যাক মেশিনে আর্কাইভকৃত ২৫ ফেব্রুয়ারি ২০০৯ তারিখে at the American Hearing Research Foundation. Chicago, Illinois 2008. "ওয়াক্স বা কানের খৈল"। ২ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৪।
মোহাম্মদ সুবিদ আলী ভূঁইয়া

মেজর জেনারেল (অবঃ) মোহাম্মদ সুবিদ আলী ভূঁইয়া (জন্ম: ২৮ জুলাই ১৯৪৫) হলেন বাংলাদেশের একজন প্রখ্যাত রাজনীতিবিদ ও ২৪৯ নং (কুমিল্লা-১) আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। ১৯৭১ সালের ২৬শে মার্চ রাতেই অর্থাৎ যুদ্ধ শুরুর ২৪ ঘণ্টার মধ্যে, তার নেতৃত্বে ইস্ট বেঙ্গল রেজিমেন্ট এবং অন্যান্য বাঙালি সামরিক বাহিনীর সদস্যরা পাকিস্তানি সেনাবাহিনীর ৫৩ ব্রিগেডকে অ্যামবুশ করে। চট্টগ্রামের কুমিরা নামক স্থানে হওয়া এই যুদ্ধে একজন কর্নেলসহ অন্তত ১৫২জন পাকিস্তানি সেনা নিহত হয়। মোহাম্মদ সুবিদ আলী ভূঁইয়া ১৯৪৫ সালের ২৮ জুলাই তৎকালীন বৃটিশ ভারতের কুমিল্লায় জন্মগ্রহণ করেন। তার পিতার নাম আবদুল হালিম ভূঁইয়া এবং মাতা কারিমুন্নেছা। ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৭। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  আলীম, সারতাজ (২০২১)। "১"। ১৯৭১ : ফ্রন্টলাইনের সেরা অপারেশন। বাংলাদেশ: তাম্রলিপি। পৃষ্ঠা ১৩–১৭। আইএসবিএন 978-984-8072-79-0। |আর্কাইভের-ইউআরএল= এর |আর্কাইভের-তারিখ= প্রয়োজন (সাহায্য) তারিখে মূল|আর্কাইভের-ইউআরএল= এর |ইউআরএল= প্রয়োজন (সাহায্য) থেকে আর্কাইভ করা।  "Constituency 249_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  মাননীয় সংসদ সদস্য মোহাম্মদ সুবিদ আলী ভূঁইয়া ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
মোহাম্মদ আমির হোসেন

মোহাম্মদ আমির হোসেন (জন্ম: ৩ মে ১৯৭৫) হলেন বাংলাদেশের একজন প্রখ্যাত রাজনীতিবিদ ও ২৫০ নং (কুমিল্লা-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। মোহাম্মদ আমির হোসেন ১৯৭৫ সালের ৩ মে তৎকালীন পূর্ব পাকিস্তানের কুমিল্লায় জন্মগ্রহণ করেন। তার পিতার নাম আঃ মতিন ভূইয়য়া এবং মাতা জাহানারা বেগম। ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৭। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  "Constituency 250_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  মাননীয় সংসদ সদস্য মোহাম্মদ আমির হোসেন ওয়েব্যাক মেশিনে আর্কাইভকৃত ২০২৩-০৬-১০ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
দিশু জেলা

দিশু জেলা আফগানিস্তানের হেলমান্দ প্রদেশের দক্ষিণে অবস্থিত একটি জেলা। জেলাটি পাকিস্তান সীমান্তের পাশাপাশি অবস্থান করছে। ২০১২ সালের আদমশুমারী অনুযায়ী এখানকার জনসংখ্যা ছিল প্রায় ১৯,৯০ জন এর মত, যার মধ্যে ৮০% পশতু এবং ২০% বেলুচি সম্প্রদায়ের। দিশু গ্রামটি হচ্ছে জেলাটির কেন্দ্রীয় শহর। এছাড়াও জেলাটির বেশিরভাগ বসতিগুলি হেলমান্দ নদীর পাশে অবস্থান করছে। অন্যান্য গুরুত্বপূর্ণ শহরের মধ্য রয়েছে বাহরাঞ্চা শহর। "Settled Population of Helmand Province" (পিডিএফ)। Central Statistics Organization। ২৬ ফেব্রুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ ডিসেম্বর ২০১৫।  "District Profile" (পিডিএফ)। UNHCR। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জুলাই ২০০৬।  বসতিগুলির মানচিত্র এআইএমএস, মে ২০০২